AgriBank steier onder miljoene se slegte skuld - Landbou - Republikein
Friday, April 20th, 02:49:35
AgriBank steier onder miljoene se slegte skuld
Nuwe hoof wil sake blinkpoets
13 February 2017 | Landbou
Kliënte is met meer as N$500 miljoen agterstallig wat betref terugbetalings aan AgriBank, het mnr. Sakaria Nghikembua, uitvoerende hoof van die instelling, Vrydag op 'n nuuskonferensie gesê.
Agribank se totale skuldboek staan tans op N$2,4 miljard.
Volgens Nghikembua beloop agterstallige skuld 21% van die bank se totale lenings. Dit is beduidend meer as die internasionaal aanvaarde drumpel van 15%.
Voorts sal die bank 'n verskerpte insamelingstrategie vir agterstallige skuld toepas, wat reeds teen die einde van verlede jaar deur sy raad goedgekeur is. Dit het reeds op twee skuldinsamelaars besluit wat vanaf die einde van vandeesmaand dié strategie in werking moet stel.
"Hoë vlakke van slegte skuld sal die bank se vermoë om aan sy mandaat te voldoen en volhoubaarheid belemmer. As jy geld uitleen, moet jy dit terugkry om weer te kan uitleen.
"Ons het begrip wat betref die droogte en het kliënte al telkemale met droogteskemas gesteun, maar sommige kliënte kan beter produseer en so hul lenings afbetaal en ander kan betaal, maar doen dit net nie.
"Dis nodig dat diegene wat nie kan betaal nie, reëlings met die bank tref," het hy gesê.
Nghikembua, wat verlede jaar in Augustus as uitvoerende hoof aangestel is, het ook die bank se vordering oor die afgelope ses maande, sy vyfjaarstrategie en fokusgebiede vir die toekoms bekend gemaak.
Hy beoog dat die bank voorts baie beter kliëntediens met behulp van meer relevante dienste moet lewer. Hy het ook gesê die bank sal voorts in waardasies van huise en plase van markwaarde eerder as die versekeringswaarde of produksiewaarde gebruik maak.
"Sleutelmylpale vir die afgelope ses maande sluit ook in dat ons die vyf jaar strategiese plan vir die bank voltooi het, 'n program vir die skakeling en kommunikasie met belange­groepe ingestel het en konkrete aksie geneem het om byvoorbeeld ontluikende kommunale boere by ons kliëntebasis in te sluit. Dit behels 'n verbandvrye onderpand, wat ons beplan om teen 31 Maart vanjaar beskikbaar te stel.
"Ons het die 2017-'18-begroting lank voor die sperdatum gefinaliseer, die besluit geneem om 'n opleidingsafdeling vir boere op die been te bring en sleutelbeleide vir verandering hersien," het Nghikembua gesê.
Hy het verder gesê die bank het 'n duidelike prestasiebestuurstelsel vir werknemers ingestel wat by die besigheidstrategie inpas en waarmee hulle gereeld gemeet sal word.
"Prestasiekontrakte vir die komende boekjaar moet teen einde Maart afgehandel wees," het hy gesê.
"Deel van ons strategie is om 'n hoë prestasiekultuur binne die bank te skep en die regte werkers met die regte vaardighede en potensiaal aan te stel.
"Voorts sal ons ook op kliënte fokus om 'n beter insig in die mark te kry, ontluikende markte te betree en seker te maak die beskikbare produkte wat ons bied, is steeds relevant.
"Van ons finansiële fokusgebiede sluit in om die skuldboek, rente-­inkomste en asook nie-rente-­inkomste te laat groei, koste te sny en agterstallige geld in te samel.
"Ons het ook 'n strategie vir sosioëkonomiese transformasie ingestel om by die Harambee-­welvaartplan aan te sluit," het hy gesê.
Langtermyndoelwitte vir die bank sluit ook in om 'n kliëntgesentreerde kultuur te skep en op finansiële­ inklusiwiteit te fokus. Boonop wil AgriBank doeltreffende diens lewer, van nuwe tegnologie gebruik maak en op voortdurende vernuwing fokus.
"Ons het 'n duidelike visie, strategie en raamwerk geskep om dit uit te voer, maar strategieë om inkomste te laat groei en koste te sny, is nodig om ons strategiese doelwitte­ te bereik," het Nghikembua gesê.
Raad ondersoek psigiater
Henriette Lamprecht Die Raad vir Gesondheidsbe­roepe in Namibië (HPCNA) ondersoek verskeie klagtes van onprofessionele gedrag teen 'n psigiater aan die kus.Die psigiater word onder meer...
Hanse-Himarwa gister in hoërhof
Denver Kisting Me. Katrina Hanse-Himarwa, die minister van onderwys, kuns en kultuur, het gisteroggend vlugtig in die Windhoek-hoërhof op aanklag van korrupsie verskyn.Tydens die verskyning...
Okanatje vir Hope
Tanja Bause – Hope, die bobbejaan wat in Julie 2016 beseer en mishandel in Windhoek gevind is, het volkome herstel en is vandag 'n trotse...
Groot kommer oor nooddienste in Erongo
Des Erasmus - Ernstige kommer bestaan oor die beskikbaarheid en gehalte van munisipale nooddienste in die Erongo-binneland ná 'n geknelde vrou se ure van ontbering...
Weer, Vrydag 20 April 2018
2 ure gelede | Weer
BINNELAND: Mooi weer en warm, maar baie warm in die Noorde.KUS: Gedeeltelik bewolk en matig met miskolle in die oggend.GETYE BY WALVISBAAI: H 06:10...
Kalender 20 April
Nou aan die gang» Die Nasionale Teater van Namibië (NTN) bied verskeie poppekaskonserte aan. The Dilemma of Manie Ant is vanaand en môre op...
Bewoners van rivierbedding verskuif
2 ure gelede |
Maria EisebDie Windhoekse munisipaliteit gaan inwoners van die informele nedersetting waar 'n ma en haar seuntjie hul lewens as gevolg van 'n kitsvloed verloor het,...
2 ure gelede | Ministeries
Ellanie Smit'n Skamele 20% van die 15 569 werksoekers, wat deur middel van die Namibië Geïntegreerde Indiensneminginligtingstelsel (NIEIS) tydens die 2017-'18-boekjaar geregistreer, het werk gekry.Die...